text: [{"text_idx": "#000001", "text": "Ljubica ny\u0301ggjur venjari hja\u0301 f\u00f8royameistarunum"}, {"text_idx": "#000004", "text": "Ny\u0301ggi venjarin hja\u0301 StI\u0301F-kvinnum er Ljubica-Buba Hansen. Nevndin i\u0301 StI\u0301F er spent uppa\u0301 samstarvi\u00f0 vi\u00f0 venjaran, sum fer at byggja vi\u0301\u00f0ari a\u0301 t\u00e6r dygdir og royndir, sum besta kvinnuli\u00f0i\u00f0 hevur. Ljubica er sera spent uppa\u0301 at fara i\u0301 holt vi\u00f0 ny\u0301ggju avbjo\u0301\u00f0ingina, bo\u00f0ar felagi\u00f0 fra\u0301."}, {"text_idx": "#000005", "text": "Jo\u0301n L. Rasmussen gevst nu\u0301 sum venjari eftir at hava vant kvinnuli\u00f0i\u00f0 i\u0301 fleiri a\u0301r. Hann vann sum \u00f8llum kunnugt FM-gull vi\u00f0 StI\u0301F-kvinnuli\u00f0num."}, {"text_idx": "#000006", "text": "Ljubica-Buba Hansen fer eisini at vera h\u00f8vu\u00f0svenjari hja\u0301 \u00f8llum gentualdursbo\u0301lkunum. Hon fer saman vi\u00f0 hja\u0301lparvenjarum at menna gentuli\u00f0ini hja\u0301 StI\u0301F enn meira."}, {"text_idx": "#000008", "text": "Hon hevur dru\u0301gvar royndir sum hondbo\u0301ltsleikari i\u0301 heimlandinum Makedonia og i\u0301 Danmark. Hon var vi\u00f0 til at vinna fleiri meistaraheiti i\u0301 bestu deild i\u0301 Makedonia. Hon sp\u00e6ldi i\u0301 fleiri a\u0301r vi\u00f0 makedonska landsli\u00f0num, og hevur eisini veri\u00f0 venjari hja\u0301 fleiri barna- og ungdo\u0301msli\u00f0um i\u0301 Danmark. Hon hevur eisini dru\u0301gvar royndir sum l\u00e6rari at arbei\u00f0a vi\u00f0 b\u00f8rnum og ungum."}, {"text_idx": "#000009", "text": "Ljubica hevur universitetsu\u0301tbu\u0301gving i\u0301 i\u0301tro\u0301tti (lisi\u00f0 i\u0301 Makedonia) og er u\u0301tbu\u0301gvin l\u00e6rari i\u0301 Danmark. Hon er eisini u\u0301tbu\u0301gvin fitness-instrukt\u00f8rur."}, {"text_idx": "#000014", "text": "U15-genturnar sku\u0301gva\u00f0u alla mo\u0301tst\u00f8\u00f0u av vegnum"}, {"text_idx": "#000015", "text": "U21-landsli\u00f0i\u00f0 so at siga o\u0301broytt"}, {"text_idx": "#000016", "text": "13 ny\u0301ggir venjarar fingi\u00f0 pro\u0301gv"}]